**Manglende vand og vandtryk**

**Hvad gør jeg, hvis jeg pludselig ingen vand har?**

Har du pludselig ingen vand i husstanden, så kan det skyldes, at vandværket udfører ledningsarbejde i dit lokalområde. Undersøg på hjemmesiden [www.fanefjordvand.com](http://www.fanefjordvand.com/) om der er oplysning om eventuel driftsforstyrrelse eller planlagt lukning af vandforsyningen.

Der kan dog også forekomme akutte driftsforstyrrelser på vandledningsnettet – fx i tilfælde af ledningsbrud.

Har du pludselig ingen vand i husstanden, undersøg først om:

1. der er vand i andre af huset vandhaner
2. vandfilteret (perlatoren) på vandhanen er stoppet.
3. der er andre – naboer eller omkringboende, der også mangler vand.
4. Har du stadig ingen vand, kontakt da dit vandværk 2047 1969

Er årsagen ikke lokaliseret ved ovennævnte punkter, kontakt da Fanefjord Vandværk

**Hvad gør jeg, hvis der mangler tryk på vandet?**

Først skal du undersøge, om stophaner omkring måleren er helt åbne. Derefter kontrolleres alle haner og armatur (perlator) for tilkalkning. Hvis der generelt er lavt vandtryk, tilkaldes en VVS-installatør, der kan undersøge installationen med trykmanometer.

**Hvem har ansvaret for, at der er det korrekte vandtryk i mine installationer?**

Hvis en stikledning på offentligt område er tilstoppet, er det vandværkets ansvar. Den resterende del af stikledningen og jordledningen fra grundgrænsen (skel) til ejendommen er sammen med ejendommens installation grundejerens ansvar.   
  
Hvis ejendommen har armatur eller maskiner, som kræver større vandtryk end det, som Fanefjord Vandværk kan leverer, må ejer selv betale for en trykforøger.

**Erstatningsansvar ved skader**

Fanefjord vandværk er ikke ansvarlig for skader, produktionstab mv. opstået i forbindelse med afbrydelser eller andre forstyrrelser i vandforsyningen.